"Kui Eestis on teismeliste raseduste arv ja suguhaigustesse nakatumine viimase 20 aasta jooksul langenud ja õnneks on hakatud järjest enam austama noorte seksuaalseid ja reproduktiivseid  õigusi - so õigust seksuaalharidusele, noortesõbralikele teenustele, rasestumisvastastele vahenditele ja turvalisele abordile, siis Aafrikas on õiguste austamise osas veel pikk tee minna," rääkis naistearst dr Kai Haldre. "Seetõttu on naiste seksuaal- ja reproduktiivtervis suure löögi all ning rasedusega seotud surmad on sagedasemaid suremise põhjusi. Abort on enamuses Aafrika riikides keelatud ja kättesaamatu, mis viib naiste suurele suremusele."